***ภาพข่าวประชาสัมพันธ์***

**ท่อเอสซีจี ร่วมกับสำนักงานคณะกรรมการการอาชีวศึกษา กระทรวงศึกษาธิการ (สอศ.)**

**ส่งมอบคู่มือหลักสูตรการเรียนการสอน อาชีวศึกษา มุ่งส่งเสริมการศึกษาวิชาชีพ**

**บูรณาการนวัตกรรมงานระบบท่อระดับสากล และการบริหารจัดการน้ำอย่างเป็นระบบ**



**เอสซีจี** นำโดย นายกฤต บุนนาค ผู้จัดการธุรกิจท่อและข้อต่อ บริษัทนวพลาสติกอุตสาหกรรม จำกัด (ลำดับที่ 3 จากขวา) ร่วมกับ สำนักงานคณะกรรมการการอาชีวศึกษา กระทรวงศึกษาธิการ (สอศ.) จัดทำคู่มือหลักสูตรการเรียนการสอน อาชีวศึกษา ภายใต้ชื่อ “งานระบบท่อและสุขภัณฑ์” และ “ระบบการให้น้ำและการจัดการ” จำนวนรวม 4,500 เล่ม ให้แก่วิทยาลัย สังกัดอาชีวศึกษา แผนกช่างก่อสร้างจำนวน 143 แห่ง และ วิทยาลัยเกษตรและเทคโนโลยี แผนกช่างกลเกษตร จำนวน 44 แห่ง ในทุกภูมิภาคทั่วประเทศ

โดยมีวัตถุประสงค์เพื่อมุ่งส่งเสริมการศึกษาวิชาชีพด้านระบบงานประปา ครอบคลุมกระบวนการปฏิบัติงานที่เกี่ยวกับระบบท่อและสุขภัณฑ์ เน้นความปลอดภัยและถูกสุขอนามัยของทั้งผู้ปฏิบัติงานและผู้ใช้งาน พร้อมบูรณาการนวัตกรรมงานระบบท่อระดับสากล ให้สอดรับเทคโนโลยีที่ทันสมัย รวมทั้งมุ่งพัฒนาความรู้ และทักษะวิชาชีพด้านเกษตรกรรม ในระบบการให้น้ำและการจัดการอย่างมีประสิทธิภาพสูงสุด ควบคู่การบูรณาการปรัชญาเศรษฐกิจพอเพียง โดยมี นายมณฑล ภาคสุวรรณ์ ผู้ตรวจราชการกระทรวง รักษาราชการแทน รองเลขาธิการคณะกรรมการการอาชีวศึกษา (ลำดับที่ 3 จากซ้าย) ให้เกียรติเป็นตัวแทนรับมอบ เพื่อเสริมสร้างความรู้ และพัฒนาทักษะวิชาชีพต่อไปได้อย่างมีคุณภาพและยั่งยืน

สามารถติดตามข่าวสารอื่นๆ ของเอสซีจีได้ที่ <https://scgnewschannel.com> / Facebook: [scgnewschannel](https://www.facebook.com/scgnewschannel/) / Twitter: [@scgnewschannel](https://twitter.com/Scgnewschannel) หรือ Line@: [@scgnewschannel](https://line.me/R/ti/p/%40scgnewschannel)

…………………………………………………………